Sebuah astrolab moden, dihasilkan di Tabriz, Iran pada 2013.
Sukuan astrolab, England, 1388
Astrolab abad ke-16 dengan rete *tulip* dan pembaris
**Astrolab** (Bahasa Yunani Kuno: [ἀστρολάβον *astrolabon*, "pengambil bintang"] Error: {{Lang}}: teks mempunyai penanda italik (bantuan)) merupakan sejenis alat inklinometer penuh perincian yang pernah digunakan oleh ahli astronomi, pengemudi, dan ahli astrologi. Antara pelbagai kegunaannya adalah menentukan kedudukan serta meramal kedudukan Matahari, Bulan, planet, dan bintang, menentukan waktu tempatan berpandukan latitud setempat dan sebaliknya, mengukur, penyegitigaan, serta menilik horoskop. Astrolab digunakan dalam baharian klasik, termasuk Zaman Kegemilangan Islam, Zaman Pertengahan Eropah dan Zaman Pembaharuan untuk kesemua tujuan ini. Di dunia Islam, astrolab juga digunakan untuk menghitung arah kiblat serta mendapat pasti waktu solat.

Biarpun berguna untuk menentukan latitud di daratan, namun astrolab yang biasa kurang sesuai digunakan di atas kapal yang terhuyung-hayang atau dalam angin kuat. Oleh itu, astrolab pelaut direka untuk mengatasi masalah-masalah itu.

Etimologi
---------

Oxford English Dictionary memberikan terjemahan "star-taker" untuk perkataan "astrolabe" dan menyusur galurnya menerusi bahasa Latin Zaman Pertengahan kepada perkataan dalam bahasa Yunani *astrolabos* from astron "star" and lambanein "to take". Dalam dunia Islam Zaman Pertengahan, perkataan "asturlab" (yakni astrolab) diberi pelbagai etimologi. Dalam teks-teks bahasa Arab, perkataan itu diterjemahkan sebagai "akhdh al-kawakib" ("mengambil planet) yang secocok dengan terjemahan perkataan Yunani itu. Al-Biruni memetik dan mengkritik ahli sains Zaman Pertengahan de [Hamzah al-Isfahani] yang menyatakan: "asturlab ialah pengaraban frasa bahasa Parsi" (*sitara yab*, bermaksud "pengambil bintang-bintang"). Dalam sumber-sumber Islam Zaman Pertengahan, terdapat juga etimologi "rekaan" dan popular perkataan itu sebagai "garisan Lab". Dalam etimologi popular ini, "Lab" ialah seorang anak Nabi Idris. Etimologi ini disebutkan oleh ahlli sains kurun ke-10 bernama al-Qummi tetapi disanggah oleh al-Khwarizmi. "Lab" dalam bahasa Arab juga bermaksud "matahari" dan "tempat berbatu hitam"(cf. Dictionary).

Sejarah
-------

### Dunia purba

Astrolab terawal dicipta di dunia Yunani pada 150 SM dan sering disandarkan kepada Hipparchus. Merupakan gabungan planisfera dan dioptra, astrolab sebenarnya adalah sebuah kalkulator analog yang berupaya menyelesaikan pelbagai masalah dalam astronomi sfera. Theon dari Alexandria menulis karya mendalam mengenai astrolab, dan Lewis (2001) berhujah bahawa Ptolemy menggunakan astrolab untuk melakukan cerapan astronomi yang tercatat di dalam *Tetrabiblos*.

Astrolab terus digunakan di dunia berbahasa Yunani sepanjang Era Bizantin. Kira-kira 550 M ahli falsafah Kristian John Philoponus menulis sebuah karya tentang astrolab dalam bahasa Yunani, yang merupakan karya berbahasa Yunani terawal mengenai alat ini yang masih wujud. Di samping itu, Severus Sebokht, seorang biskop yang tinggal di Mesopotamia, juga menulis sebuah karya tentang astrolab dalam bahasa Suryani pada pertengahan kurun ke-7. Severus Sebokht, di dalam mukadimah karyanya, merujuk pada astrolab sebagai sesuatu yang dibuat daripada loyang, menunjukkan bahawa astrolab logam telah pun dikenali di kalangan Kristian Timur sebelum ia dimajukan di dunia Islam atau Barat Latin.

### Zaman Pertengahan

Sebuah karya yang menerangkan kepentingan astrolab oleh Nasir al-Din al-Tusi.
Astrolab fr [Jean Fusoris], dihasilkan di Paris, 1400
Sebuah astrolab Parsi kurun ke-18
Astrolab kurun ke-18 yang dicerai-ceraikan
Astrolab selanjutnya dimajukan di dunia Islam Zaman Pertengahan, tempat ahli falak Muslim memperkenalkan skala sudut kepada astrolab, lalu menambah bulatan yang menandakan azimut di atas ufuk. Ia digunakan secara meluas di serata dunia Islam, sebahagian besarnya sebagai kelengkapan pandu arah dan sebagai cara mencari arah kiblat. Orang pertama yang dianggap membuat astrolab di dunia Islam ialah dilaporkan bernama Muhammad al-Fazari, ahli matematik kurun ke-8. Latar belakang matematik dimantapkan oleh ahli falak Muslim yang bernama Muhammad ibn Jābir al-Harrānī al-Battānī di dalam karya beliau *Kitab az-Zij* (sekitar 920 M), yang diterjemahkan ke bahasa Latin oleh Plato Tiburtinus dengan judul *De Motu Stellarum*. Astrolab bertarikh terawal yang masih bertahan bertarikh 315H (927/8 M). Di dunia Islam, astrolab digunakan untuk mengetahui masa matahari terbit dan kemunculan bintang-bintang pegun, untuk membantu menjadualkan sembahyang Subuh. Pada kurun ke-10, al-Sufi pertama kali menggambarkan lebih daripada 1000 kegunaan berbeza bagi astrolab, dalam bidang-bidang seperti ilmu falak, ilmu nujum, pengemudian, pengarasan, pengiraan waktu, solat, kiblat dsb.

Astrolabium Masha'Allah nl [Public Library Bruges] Ms. 522
Astrolab sfera, satu variasi bagi astrolab dan sfera armilari, dicipta semasa Zaman Pertengahan oleh ahli falak dan perekacipta di dunia Islam. Gambaran terawal astrolab sfera bertarikh pada zaman Al-Nayrizi (aktif 892–902). Pada kurun ke-12, Sharaf al-Dīn al-Tūsī mencipta *astrolab lelurus*, kadang kala dipanggil "tongkat al-Tusi", yang merupakan "sebatang rod kayu ringkas dengan tanda-tanda darjah tetapi tanpa penglihatan. Ia dilengkapkan dengan tali ladung dan perentas kembar untuk membuat pengiraan sudut dan menjadi penunjuk berlubang." Astrolab mekanikal bergear pertama kemudiannya dicipta oleh Abu Bakr di Isfahan pada tahun 1235.

Peter of Maricourt, pada separuh terakhir kurun ke-13, juga menulis sebuah karya tentang pembuatan dan penggunaan astrolab sejagat (*Nova compositio astrolabii particularis*). Astrolab sejagat dapat dilihat di Muzium Sejarah Sains di Oxford.

Pengarang Inggeris Geoffrey Chaucer (sekitar 1343–1400) menyusun sebuah karya tentang astrolab untuk anaknya, sebahagian besarnya berdasarkan Messahalla. Sumber yang sama diterjemahkan oleh ahli falak dan ahli nujum Perancis Pélerin de Prusse dan lain-lain. Buku bercetak yang pertama tentang astrolab ialah *Composition and Use of Astrolabe* oleh Christian of Prachatice yang juga berdasarkan Messahalla, tetapi agak original.

Pada tahun 1370, karya India yang pertama tentang astrolab ditulis oleh ahli falak Jain Mahendra Suri.

Astrolab logam yang pertama dikenali di Eropah Barat ialah astrolab Destombes yang dibuat daripada loyang di Sepanyol pada kurun ke-10. Astrolab logam terlepas daripada ledingan yang mudah terjadi pada astrolab kayu yang besar, lalu membolehkan pembinaan peralatan yang lebih besar dan jadi lebih tepat; bagaimana pun, astrolab logam juga lebih berat daripada peralatan kayu bagi saiz yang sama, lalu membuatkannya sukar diguna sebagai peralatan pandu arah. Astrolab hampir pasti pertama kali dibawa ke utara Pyrenees oleh Gerbert of Aurillac (kemudiannya Pope Sylvester II), di sana ia disepadukan ke dalam quadrivium di sekolah di Reims, Perancis, suatu ketika sebelum peralihan kurun ke-11. Pada kurun ke-15, pembuat peralatan Perancis fr [Jean Fusoris] (sekitar 1365–1436) juga mula menjual astrolab di kedai di Paris, bersama-sama jam suria mudah alih dan gajet saintifik lain yang popular pada masa itu. 13 buah astrolabnya masih bertahan sehingga hari ini. Akhir sekali, satu lagi contoh istimewa ketukangan di Eropah pada awal kurun ke-15 ialah astrolab yang bertarikh 1420, yang direka bentuk oleh Antonius de Pacento dan dihasilkan oleh Dominicus de Lanzano.

Pada kurun ke-16, Johannes Stöffler menerbitkan *Elucidatio fabricae ususque astrolabii*, sebuah manual tentang pembinaan dan penggunaan astrolab. Empat buah astrolab kurun ke-16 yang serupa dibuat oleh Georg Hartmann memberikan sebahagian bukti terawal bagi pengeluaran kelompok oleh pembahagian kerja.

### Astrolab dan Jam

Pada mulanya jam astronomi mekanikal dipengaruhi oleh astrolab; dalam banyak segi ia kelihatan seperti astrolab sawat jam yang direkabentuk untuk menghasilkan paparan berterusan bagi kedudukan semasa matahari, bintang dan planet. Sebagai contoh, jam Richard dari Wallingford (sekitar 1330) pada asasnya terdiri daripada sebuah peta bintang yang berputar di belakang rete tetap, serupa dengan yang ada pada astrolab.

Banyak jam astronomi, seperti jam di Prague yang terkenal itu, menggunakan paparan gaya astrolab yang menggunapakai unjuran stereografik satah ekliptik (lihat di bawah).

Contohnya, pada tahun 1985 pembuat jam Swiss Dr. Ludwig Oechslin telah merekabentuk dan menghasilkan sebuah jam tangan astrolab Diarkibkan 2011-01-02 di Wayback Machine bersempena dengan Ulysse Nardin. Pembuat jam Belanda Christaan van der Klauuw juga menghasilkan jam astrolab.

Penghasilan
-----------

Astrolab Hartmann dalam koleksi Yale. Alat ini mempamerkan rete dan pembarisnya.
Glob Cakerawala, Isfahan (?), Iran 1144. Dipamerkan di Louvre Museum, glob ini adalah yang ketiga tertua yang masih bertahan di dunia
Astrolab planisferik janaan komputer
Astrolab terdiri daripada cakera yang dipanggil *mater* (induk), yang cukup dalam untuk memegang satu atau lebih plat rata yang dipanggil *tympans*, atau *climate*. Tympan dibuat bagi latitud tertentu dan diukir dengan unjuran stereografik bulatan yang menandakan azimuth dan altitud dan mewakili bahagian sfera cakerawala di atas ufuk tempatan. Rim mater biasanya dibahagikan kepada jam,  darjah arc atau kedua-duanya. Di atas mater dan tympan, *rete*, sebuah rangka yang menunjukkan unjuran satah ekliptik dan beberapa penunjuk yang menunjukkan kedudukan bintang-bintang yang paling terang, bebas berputar. Penunjuk-penunjuk ini selalunya cuma hujung yang mudah, tetapi bergantung pada kemahiran si tukang ia mampu menjadi berhias dan artistik. Terdapat contoh-contoh astrolab dengan penunjuk artistik dalam bentuk bebola, bintang, ular, tangan, kepala anjing dan dedaun, antaranya. Sesetengah astrolab mempunyai *pembaris* atau *label* yang berputar di atas rete, dan mungkin ditandakan dengan skala keserongan.

Rete, yang mewakili langit, berfungsi sebagai carta bintang. Apabila ia diputarkan, bintang dan ekliptik bergerak di atas unjuran koordinat di atas tympan. Satu putaran lengkap bersamaan dengan berlalunya satu hari. Jadi astrolab adalah pelopor planisfera moden.

Pada belakang maater biasanya terukir sejumlah skala yang berguna bagi pelbagai aplikasi astrolab; ini berbeza-beza mengikut perekabentuk, tetapi mungkin memasukkan lengkung bagi penukaran masa, kalendar bagi menukar hari dalam sesuatu bulan kepada kedudukan matahari di atas ekliptik, skala trigonometri, dan senggatan 360 darjah sekeliling hujung bahagian belakang. *Alidade* dilampirkan pada permukaan bahagian belakang. Alidade dapat dilihat pada ilustrasi bawah kanan bagi astrolab Parsi di atas. Apabila astrolab digantungkan secara menegak, alidade dapat diputarkan dan matahari atau bintang akan dilihat sepanjang kepanjangannya, supaya altitudnya dalam darjah dapat dibaca ("diambil") daripada hujung astrolab yang bersenggat; justeru itu akar perkataan Yunani: "astron" (ἄστρον) = bintang + "lab-" (λαβ-) = mengambil.

Catatan
-------

1. 1 2  astrolabe, *Oxford English Dictionary* 2nd ed. 1989
2. ↑  Astrolabe, on Oxford Dictionaries
3. ↑  "Online Etymology Dictionary". Etymonline.com. Dicapai pada 2013-11-07.
4. 1 2  King (1981:44)
5. ↑  King (1981:51)
6. ↑  King (1981:45)
7. ↑  Evans (1998:155) "The astrolabe was in fact an invention of the ancient Greeks."  
Krebs & Krebs (2003:56) "It is generally accepted that Greek astrologers, in either the first or second centuries BC, invented the *astrolabe*, an instrument that measures the altitude of stars and planets above the horizon. Some historians attribute it's invention to Hipparchus"
8. ↑  Modern editions of John Philoponus' treatise on the astrolabe are *De usu astrolabii eiusque constructione libellus* (On the Use and Construction of the Astrolabe), ed. Heinrich Hase, Bonn: E. Weber, 1839, OCLC 165707441 (or id. Rheinisches Museum für Philologie 6 (1839): 127–71); repr. and translated into French by Alain Philippe Segonds, *Jean Philopon, traité de l'astrolabe,* Paris: Librairie Alain Brieux, 1981, OCLC 10467740; and translated into English by H.W. Green in R.T. Gunther, *The Astrolabes of the World*, Vol. 1/2, Oxford, 1932, Templat:OL repr. London: Holland Press, 1976, Templat:OL pp. 61–81.
9. ↑  O'Leary, De Lacy (1948). *How Greek Science passed to the Arabs*. Routledge and Kegan Paul. "The most distinguished Syriac scholar of this later period was Severus Sebokht (d. 666-7), Bishop of Kennesrin. [...] In addition to these works [...] he also wrote on astronomical subjects (Brit. Mus. Add. 14538), and composed a treatise on the astronomical instrument known as the astrolabe, which has been edited and published by F. Nau (Paris, 1899)."   
Severus' treatise was translated by Jessie Payne Smith Margoliouth in R.T. Gunther, *Astrolabes of the World*, Oxford, 1932, pp. 82–103.
10. ↑  Sebokht, Severus. "Description of the astrolabe". Tertullian.org.
11. ↑  See p. 289 of Martin, L. C. (1923), "Surveying and navigational instruments from the historical standpoint", *Transactions of the Optical Society*, **24** (5): 289–303, Bibcode:1923TrOS...24..289M, doi:10.1088/1475-4878/24/5/302, ISSN 1475-4878.
12. ↑  Victor J. Katz & Annette Imhausen (2007), *The Mathematics of Egypt, Mesopotamia, China, India, and Islam: a Sourcebook*, Princeton University Press, m/s. 519, ISBN 0-691-11485-4
13. ↑  Richard Nelson Frye: *Golden Age of Persia*. p. 163
14. ↑  Dr. Emily Winterburn (National Maritime Museum), Using an Astrolabe, Foundation for Science Technology and Civilisation, 2005.
15. ↑  Lachièz-Rey, Marc; Luminet, Jean-Pierre (2001). *Celestial Treasury: From the Music of Spheres to the Conquest of Space*. Trans. Joe Laredo. Cambridge, UK: Cambridge University Press. m/s. 74. ISBN 978-0-521-80040-2.
16. ↑  Emilie Savage-Smith (1993). "Book Reviews", *Journal of Islamic Studies* **4** (2), pp. 296–299. 
> "There is no evidence for the Hellenistic origin of the spherical astrolabe, but rather evidence so far available suggests that it may have been an early but distinctly Islamic development with no Greek antecedents."
17. ↑  O'Connor, John J.; Robertson, Edmund F. "Sharaf al-Din al-Muzaffar al-Tusi", *arkib *MacTutor History of Mathematics**, Universiti St Andrews.
18. ↑  Silvio A. Bedini, Francis R. Maddison (1966). "Mechanical Universe: The Astrarium of Giovanni de' Dondi", *Transactions of the American Philosophical Society* **56** (5), pp. 1–69.
19. ↑  Glick, eds.; dll. (2005), *Medieval Science, Technology, and Medicine: An Encyclopedia*, Routledge, m/s. 464, ISBN 0-415-96930-1CS1 maint: extra text: authors list (link)
20. ↑  "Qantara - 'Carolingian' astrolabe". Qantara-med.org. Dicapai pada 2013-11-07.
21. ↑  Nancy Marie Brown (2010), "The Abacus and the Cross". Page 140. Basic Books. ISBN 978-0-465-00950-3
22. ↑  Boyle, David (2011). *Toward the Setting Sun: Columbus, Cabot, Vespucci, and the Race for America*. Bloomsbury Publishing USA. m/s. 253. ISBN 9780802779786..
23. ↑  Nancy Marie Brown (2010), "The Abacus and the Cross". Page 143. basic Books. ISBN 978-0-465-00950-3
24. ↑  Hockey, Thomas (2009). *The Biographical Encyclopedia of Astronomers*. Springer Publishing. ISBN 978-0-387-31022-0. Dicapai pada August 22, 2012.
25. ↑  Ralf Kern (2010), *Wissenschaftliche Instrumente in ihrer Zeit*. Band 1: Vom Astrolab zum mathematischen Besteck. Cologne, S. 204. ISBN 978-3-86560-865-9
26. ↑  North (2005)
27. ↑  Stephenson, Bruce; Bolt, Marvin; Friedman, Anna Felicity (2000). *The Universe Unveiled: Instruments and Images through History*. Cambridge, UK: Cambridge University Press. m/s. 108–109. ISBN 0-521-79143-X.

Rujukan
-------

* Evans, James (1998), *The History and Practice of Ancient Astronomy*, Oxford University Press, ISBN 0-19-509539-1.

* Alessandro Gunella and John Lamprey, *Stoeffler's Elucidatio* (translation of Elucidatio fabricae ususque astrolabii into English). Published by John Lamprey, 2007.

* Krebs, Robert E.; Krebs, Carolyn A. (2003), *Groundbreaking Scientific Experiments, Inventions, and Discoveries of the Ancient World*, Greenwood Press.

* Edgar Laird. "Astrolabes and the Construction of Time in the Late Middle Ages." In: *Constructions of Time in the Late Middle Ages*. Ed. Carol Poster and Richard Utz. Evanston, IL: Northwestern University Press, 1997, pp. 51–69.
* King, D. A (1981), "The Origin of the Astrolabe According to the Medieval Islamic Sources", *Journal for the History of Arabic Science*, **5**: 43–83
* Lewis, M. J. T. (2001), *Surveying Instruments of Greece and Rome*, Cambridge University Press.

* Morrison, James E (2007), *The Astrolabe*, Janus, ISBN 978-0-939320-30-1.

* John David North (2005), *God's Clockmaker: Richard of Wallingford and the Invention of Time*, Continuum International Publishing Group, ISBN 978-1-85285-451-5

* Critical edition of  *Pélerin de Prusse on the Astrolabe* (translation of *Practique de Astralabe*). Editors Edgar Laird, Robert Fischer. Binghamton, New York, 1995, in *Medieval & Renaissance Texts & Studies*. ISBN 0-86698-132-2

* King, Henry *Geared to the Stars: the Evolution of Planetariums, Orreries, and Astronomical Clocks* University of Toronto Press, 1978

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Astrolab***. |

|  |  |
| --- | --- |
|  | Wikisumber mempunyai teks dari artikel di *Ensiklopedia Britannica* 1911 ***Astrolab***. |

* penjana astrolab kertas, daripada ESO
* "Hello World!" for the Astrolabe: The First Computer Diarkibkan 2013-01-13 di archive.today Video of Howard Covitz's Presentation at Ignite Phoenix, June 2009. Slides for Presentation Licensed as Creative Commons by-nc-nd.
* Video of Tom Wujec demonstrating an astrolabe. Taken at TEDGlobal 2009. Includes clickable transcript. Licensed as Creative Commons by-nc-nd.
* Astrolab Diarkibkan 2017-05-08 di Wayback Machine
* A working model of the Dr. Ludwig Oechslin's Astrolabium Galileo Galilei watch
* Ulysse Nardin Astrolabium Galilei Galileo: A Detailed Explanation
* Fully illustrated online catalogue of world's largest collection of astrolabes
* Mobile astrolabe and horologium
* Medieval equal hour horary quadrant
* Panduan bagi pemula tentang asas penghasilan dan penggunaan astrolab (menggunakan pembaris, protaktor dan jangkalukis).